CELEX: 
Language: sk
Date: 2016-10-05
Title: Pozícia Rady v prvom čítaní na účely prijatia NARIADENIA EURÓPSKEHO PARLAMENTU A RADY, ktorým sa zrušuje nariadenie Rady (EHS) č. 1192/69 o spoločných pravidlách normalizácie účtovnej závierky železničných podnikov

Rada
               Európskej únie
                                                   V Bruseli 5. októbra 2016
                                                   (OR. en)

                                                   11197/16
    Medziinštitucionálny spis:
        2013/0013 (COD)

                                                   TRANS 296
                                                   CODEC 1056

LEGISLATÍVNE AKTY A INÉ PRÁVNE AKTY
Predmet:         Pozícia Rady v prvom čítaní na účely prijatia NARIADENIA
                 EURÓPSKEHO PARLAMENTU A RADY, ktorým sa zrušuje nariadenie
                 Rady (EHS) č. 1192/69 o spoločných pravidlách normalizácie účtovnej
                 závierky železničných podnikov

11197/16                                                      TM/mse
                                        DGE 2                                      SK
 ---pagebreak---            NARIADENIE EURÓPSKEHO PARLAMENTU A RADY (EÚ) 2016/...

                                               z ...,

                     ktorým sa zrušuje nariadenie Rady (EHS) č. 1192/69
                             o spoločných pravidlách normalizácie
                           účtovnej závierky železničných podnikov

                                  (Text s významom pre EHP)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej články 91 a 109,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru 1,

so zreteľom na stanovisko Výboru regiónov 2,

konajúc v súlade s riadnym legislatívnym postupom 3,

1
       Ú. v. EÚ C 327, 12.11.2013, s. 122.
2
       Ú. v. EÚ C 356, 5.12.2013, s. 92.
3
       Pozícia Európskeho parlamentu z 26. februára 2014 (zatiaľ neuverejnená v úradnom
       vestníku) a pozícia Rady v prvom čítaní z ... (zatiaľ neuverejnená v úradnom vestníku).
       Pozícia Európskeho parlamentu z ... (zatiaľ neuverejnená v úradnom vestníku).

11197/16                                                              TM/mse                      1
                                               DGE 2                                             SK
 ---pagebreak--- keďže:

(1)       V nariadení Rady (EHS) č. 1192/69 1 sa umožňuje členským štátom, aby poskytli 40
          vymenovaným železničným podnikom kompenzácie za vyplatenie záväzkov, ktoré
          podniky v rámci iných druhov dopravy nemusia znášať. Výsledkom správneho
          uplatňovania pravidiel pre normalizáciu je oslobodenie členských štátov od povinností
          oznamovania štátnej pomoci.

(2)       Bol prijatý súbor právnych aktov Únie, ktorými sa trhy železničnej nákladnej dopravy
          a medzinárodnej železničnej osobnej dopravy otvorili hospodárskej súťaži a v prípade
          smernice Európskeho parlamentu a Rady 2012/34/EÚ 2 sa zaviedli niektoré základné
          zásady, ku ktorým patrí to, že: železničné podniky sa majú riadiť podľa zásad, ktoré sa
          vzťahujú na komerčné spoločnosti; že subjekty, ktoré sú zodpovedné za prideľovanie
          kapacít a spoplatňovanie železničnej infraštruktúry, majú byť oddelené od subjektov, ktoré
          poskytujú železničné služby, a že ich účty majú byť oddelené; že všetky železničné
          podniky s licenciou v súlade s kritériami Únie majú mať prístup k železničnej
          infraštruktúre za spravodlivých a nediskriminačných podmienok; a že manažéri
          infraštruktúry môžu využívať financovanie zo strany štátu.

(3)       Nariadenie (EHS) č. 1192/69 nie je v súlade ani kompatibilné s legislatívnymi opatreniami,
          ktoré sú v súčasnosti platné. Predovšetkým v prostredí liberalizovaného trhu, kde
          železničné podniky priamo súťažia s vymenovanými železničnými podnikmi, nie je už viac
          vhodné zaobchádzať s týmito dvoma skupinami rozdielne.

1
         Nariadenie Rady (EHS) č. 1192/69 z 26. júna 1969 o spoločných pravidlách normalizácie
         účtovnej závierky železničných podnikov (Ú. v. ES L 156, 28.6.1969, s. 8).
2
         Smernica Európskeho parlamentu a Rady 2012/34/EÚ z 21. novembra 2012, ktorou sa
         zriaďuje jednotný európsky železničný priestor (Ú. v. EÚ L 343, 14.12.2012, s. 32).

11197/16                                                                TM/mse                      2
                                                DGE 2                                            SK
 ---pagebreak--- (4)    S cieľom odstrániť nezrovnalosti v právnom poriadku Únie a aby sa prispelo k
       zjednodušeniu tým, že sa zruší právny akt, ktorý sa stal obsolétnym, je preto vhodné zrušiť
       nariadenie (EHS) č. 1192/69.

(5)    Členské štáty môžu vyplácať kompenzácie za náklady súvisiace so železničnými
       priecestiami podľa článku 8 smernice 2012/34/EÚ. Je však možné, že budú potrebovať čas
       na zmenu svojho vnútroštátneho práva a správnych predpisov s cieľom zohľadniť zrušenie
       nariadenia (EHS) č. 1192/69. Preto by toto zrušenie nemalo mať okamžitú účinnosť pre
       prípady, na ktoré sa vzťahuje príloha IV k nariadeniu (EHS) č. 1192/69,

PRIJALI TOTO NARIADENIE:

11197/16                                                             TM/mse                      3
                                             DGE 2                                           SK
 ---pagebreak---                                              Článok 1

Nariadenie (EHS) č. 1192/69 sa zrušuje s výnimkou ustanovení uvedeného nariadenia, ktoré sa
uplatňujú na normalizáciu účtovnej závierky v súvislosti s prípadmi triedy IV, na ktoré sa vzťahuje
príloha IV k uvedenému nariadeniu. Uvedené ustanovenia sa naďalej uplatňujú do 31. decembra
2017.

                                             Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku
Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V ...

Za Európsky parlament                                      Za Radu
predseda                                                   predseda

11197/16                                                               TM/mse                         4
                                               DGE 2                                           SK